Screenshot: kliker.info

OLVIER KNEZOVIĆ, koji je osumnjičen da je 2009. godine za vrijeme navijačkih nereda u Širokom Brijegu ubio Vedrana Puljića, navijača FK Sarajevo, s akreditacijom je boravio u izbornom stožeru Kolinde Grabar-Kitarović, piše kliker.info.

Knezović je, kao što se vidi na fotografijama koje je objavila republikainfo.com, 11. siječnja u društvu s hrvatskim generalom Damirom Krstičevićem slavio Kolindinu pobjedu u zagrebačkom Hypo centru.



BiH portal piše kako u svemu tome ne bi bilo ništa sporno da za Knezovićem nije raspisana međunarodna tjeralica. Nakon nereda u Širokom Brijegu, Knezović je uhićen i pritvoren, no on je potom pobjegao iz pritvora u Hrvatsku.

Županijski sud Široki Brijeg donio je 2011. godine rješenje kojim se ustupa kazneno gonjenje optuženog Knezovića pravosudnim tijelima Republike Hrvatske. Dok čeka eventualno suđenje u Hrvatskoj, Knezović se slobodno kreće i živi u Zagrebu od mirovine koju je dobio kao bivši pripadnik HVO-a, Kažnjeničke bojne Mladena Naletilića Tute.

Tekst se nastavlja ispod oglasa

> Suđenje za ubojstvo navijača Sarajeva: "Sve je sređeno, nisi vidio da mi je pištolj oduzet i da je pucano"

> Napokon podignuta optužnica protiv ubojice navijača FK Sarajevo: Knezović živi slobodno u Hrvatskoj